Casal d'Estiu, fins al 4 de setembre
2026-06-29 08:00 - 2026-09-04 15:00 (Europe/Madrid)
El Casal d’Estiu del Foment 2026 obre les portes del 29 de juny fins al 4 de setembre. Enguany, amb una nova aventura: “Un Casal d’una altra Galàxia”, on els nens i nenes es convertiran en veritables exploradors espacials.
Al casal es realitzen activitats que ajudin als infants a deixar anar la seva imaginació i creativitat i meravellar-se dels secrets amagats de la nostra Galàxia. Amb valors afegits com la importància de preservar i cuidar la natura i respectar el nostre planeta.
Els infants descobreixen i s’endinsen en un món ple d’aventures amb sessions temàtiques com l’entrenament d’astronautes, un viatge a través dels diferents planetes, la gran missió espacial i els Jocs olímpics galàctics, entre d’altres.
Una proposta basada en fomentar la seva creativitat, el joc i l’esport com a estratègia metodològica, amb setmanes plenes d’energia, diversió i aprenentatge.
Com cada any, a més de les activitats esportives, jocs, tallers o manualitats (enguany hi afegim un scape room) també descobreixen l´entorn més proper, a peu o amb bicicleta, fan una acampada temàtica i gaudeixen d’una excursió amb autocar.
El casal va dirigit a infants de 3 anys (P3 cursat) fins a 14 anys. Ens organitzarem en tres grups: Mini Casalet, Casalet i Casal Esportiu i Juvenil, amb totes les activitats adaptades a les edats dels participants.
TROBAREU TOTA LA INFORMACIÓ DEL CASAL D’ESTIU ACTUALITZADA A LA SECCIÓ D’ACTIVITATS, EN AQUEST ENLLAÇ
